K tomuto meme ma inšpiroval blog Knižní květy. Obrázok je odo mňa. Vzhľadom k tomu, že ja chodievam do knižnice dosť často a to hneď do dvoch. Moje úlovky sú momentálne (skoro) rovnaké ako v prvom príspevku, pretože som odvtedy prečítala len Nádherné tvory a Nádhernú temnotu. Nové mám len:
Meme z dieľne Fierush. Cieľom je zostaviť zoznam kníh, ktoré máte v pláne prečítať. Trebars tie , čo ste si doniesli z knižnice. Mali by sa dávať v poradí, v akom ich plánujem prečítať, ale keďže to sa u mňa často mení, nechám to tak. Minulý mesiac bol stav takýto
Čierny sneh (Kinskofer)
Padlí anjeli a leviatan (Sniegoski)
Nádherné tvory (Garciová & Stohlová)
Nádherná temnota (Garciová & Stohlová)
Očami vraha (Hathaway)
Temné vízie 3 - Vášeň (Smith)
Čísla (Wardová)
Tajný kruh - Zasvätenie (Smith)
Tajný kruh 2 - Otrokyňa (Smith)
Tajný kruh 3 - Moc (Smith)
Ve stínu gilotíny (Reidová)
Egyptska princezna (Crossova)
Ako sa stať upírom (Gray)
Som na seba pyšná, pretože sa mi väčšinu podarilo prečítať. A zvládla som aj plus Za hranicou strachu (Fordová) a Anna krví oděná (Blake) - recenzia čoskoro.
Môj zoznam na marec (ktorý bude snáď ťiež toľko úspešný)
Originálny názov - Beyond fear Vydavateľstvo - IKAR Rok vydania - 2012 Väzba - pevná Počet strán - 269
Anotácia
Predstavte si, že by sa vaše najhoršie obavy stali skutočnosťou. Jodie Cramerová mala v sedemnástich rokoch hrôzostrašný zážitok – s kamarátkou Angelou ich prepadli traja muži. Jodie prežila, no jej spolužiačka Angela také šťastie nemala. Teraz má tridsaťpäť rokov, je učiteľkou a matkou dvoch detí a minulosť zahrabala do najhlbších útrob. Keď sa s tromi kamarátkami vydá na víkendový výlet z mesta, túži sa len trochu zasmiať a zabaviť. No štyri baby na výlete netušia, že chalupa na samote, do ktorej sa vybrali, bola kedysi objektom policajného vyšetrovania a – rovnako ako Jodie – ukrýva desivé tajomstvo. Keď Jodie narazí na dvojicu sliedičov, snaží sa presvedčiť kamarátky, že na chalupe nie sú samy, no nikto jej neverí. Po nepríjemných zábleskoch z noci, keď zavraždili Angelu, napokon sama začína pochybovať o svojom zdravom rozume. Až kým im na dvere nezaklopú dvaja muži.
Postavy
Jodie. Keby sa správala tak paranoidne neopodstatnene, tak mi to vadí. Ale vzhľadom k tomu, čo zažila v minulosti, by som sa správala tak isto. A určite aj horšie. Musí byť totiž ťažké žiť celý život v strachu pred všetkým, pretože ak už máte jednu príšernú skúsenosť za sebou, tak či chcete alebo nie, vlečie sa to s vami už po celý život. Ono to, že si všetci vravíme, že nám sa niečo také v žiadnom prípade nemôže stať, je riadna blbosť. A my to v kútiku duše všetci vieme. Len si to nepriznáme.
Ale fakt, predstavte si, že by ste mali po zvyšok vášho života mať pred očami toho alebo onoho a musíte sa báť. Stále. Asi to nie je bohviečo.
Určite však bola zo štyroch priateliek najodvážnejšia (aj ako Matt) aj napriek tým jej zlým skúsenostiam (alebo vďaka nim?)
Občas som nemala veľmi dojem, že by to bolo o tridsaťpäť až štyridsať ročných ženách, ale akoby mali tých sedemnásť. Hlavne Corrine. Tá mi bola celkom sympatická, hoci keď šlo do tuhého, tak bola mierne hysterická. A občas strašne preháňala, zveličovala. Hoci bola z nich najstaršia.
Louise bola v pohode, taký ich rozum, vedela si zanechať chladnú hlavu. Matt bol v pohode. Hannah mi vadila tak asi najviac a potom tu boli samozrejme Andersonovci, ktorých som mala často chuť zabiť. A to veľmi bolestivo.
Môj názor
Táto kniha ma zaujala už dávnejšie, ešte pred vydaním. Zaujala ma samozrejme, predvšetkým obálka, ktorá je úžasná a pokiaľ sa radi bojíte, hneď vás zaujme. K tomu strachu sa ešte dostanem, teraz sa však povenujem obálke. Je na nej žena so zapchatými ústami. Samozrejme, že jej ich držia cudzie ruky. Vo všeobecnosti nie je veľmi dobré, keď je na obálke tvár, ale tuto to proste dotvára dojem a atmosféru a povedzme si otvorene, plne zamestná vašu fantáziu. Obálke dávam určite plný počet bodov.
Poďme teda k tomu strachu. Pri čítaní knihy (ani po nej) som sa nebála, ale vy budete mať možno iné pocity. Ja totiž v tomto nie som veľmi normálna. Dokážem pozerať v telke/čítať, ako niekoho rozštvrtia, keď mu vychádzajú vnútornosti z tela, ale keď môj brat pozeral Faktor strachu a tam jedli chrobáky, tak mňa napínalo. Ale to je už o inom. Takže toľko ku mne a tomu, čo som tu teraz vypisovala.
Vadilo mi, ako sa baby k Jodie správali, akoby bola totálne šialená. To nemohli byť proste opatrnejšie? Si píšte, že to ľutovali, hoci už bolo neskoro. Ale nebudem vám spojlerovať, hoci by som sa ku koncu veľmi rada vyjadrila. Poviem len, že to nebol najhorší možný koniec.
Kniha bola fajn, ak máte radi takýto typ kníh, tak určite odporúčam. Nebol to ten typ knihy, čo sa mi veľmi rýchlo číta, ale veľmi mi to nevadilo. Je to jedna z tých kníh, ktoré vo vás po prečítaní (aj popri) zanechajú hlboký dojem.
Miestami som mala dojem, že to autorka preháňa, že už je toho priveľa a mohlo by to skončiť. Celkovo však hodnotim knihu dobre a dávam jej
Toto bol môj úplne prvý recenzný výtlačok, takže som sa bála, aby som recenziu nepokazila, tak hádam... Každopádne, za knihu vďačím Literame. Knihu si môžete zakúpiť tu.
Ethan Wate si myslel, že si už zvykl na podivné, nemožné události, které se poslední dobou dějí v jeho rodném Gatlinu, jižanském zapadákově. Jenže teď, když se Ethan a Lena vrátili domů, slova podivné a nemožné získala úplně nový význam. Gatlin sužují záplavy kobylek, rekordní horka a pustošivé bouře, zatímco se Ethan s Lenou snaží pochopit důsledky Lenina zásadního rozhodnutí. A s ubíhajícím časem začíná být jasná jediná otázka: Co – nebo koho – je třeba obětovat pro záchranu Gatlinu?
Zvyčajne robím Chvastačku trocha neskôr, ale už neočakávam nijakú knihu, tak nevidím dôvod, prečo to sem nedať ešte pred tou záplavou Mesačných chvastačiek na ostatných blogoch. Aspoň tá moja bude ľahšie zapamätateľná, keď už tu mám také skvelé tituly (teda asi, zatiaľ som ich neprečítala :D). Tento mesiac neboj najplodnejší, ale ako som už spomenula, aspoň tie tituly o to lepšie. Hlavne tie kupované. Čo si budeme nahovárať, utrácam dobre. Ak mi neveríte, pozrite sa ;)
Knihy prečítané
Príbeh čarodejnice (Harknessová) - RC - 3/5 Tajný kruh (Smith) - RC (Spoločná) - 3/5 Tajný kruh 2 - Otrokyňa (Smith) - RC (Spoločná) - 4/5 Tajný kruh 3 - Moc (Smith) - RC (Spoločná) - 4/5 Muj příběh - Ve stínu gilotíny (Reidová) - 3/5 Muj příběh - Egyptská princezná (Crossová) - 3/5 Ako sa stať upírom (Gray) - 2/5 Čísla - Na úteku (Wardová) - RC - 4/5 Čierny sneh (Kinskofer) - RC - 4/5 Nádherné tvory (Garciová & Stohlová) - RC - 5/5
Nádherná temnota (Garciová & Stohlová) - 4/5
Za hranicou strachu - rozčítané
Knihy kupované
Predvčerom som sa rozhodla tak trocha vyvetrať moje prasiatko a tatinovi som pekne dala zoznam kníh, ktoré mi má kúpiť, nakoľko som chorá. Zvládol to bravúrne ako vidíte a nebyť jeho, nevyšli by mi peniaze a ja by som mala len Annu. Vidíte, tí rodičia sú aj na niečo dobrí :D
Knihy vyhrané
Tak sa zdá, že minulý mesiac som si vyčerpala knihy aj dopredu, pretože som už zase nemala nijaké šťastie. Napokon, ako celý svoj doterajší život. Hoci chvlabohu, až tak zle na tom predsa len nie som, pretože som síce nevyhrala nijakú knihu, ale s kozmetikou som mala väčšie šťastie a jedna výhra sa mi predsa len zadarila. A to o samé nevyhnutné veci - balzam na pery a krém na ruky od Avonu a lak na nechty od Rimmel. Žial, neviem už na akom blogu sa mi to zadarilo.
Knihy vymenené
V živote nepochopím, prečo toľkí nechcú knihy vymieňať. A ak sa niekto raz za uhorský rok ozve mne, tak nemá nijakú schopnú knihu poväčšine. Ak vôbec nejakú má. Ano, lutujte ma a právom :)
Ako vidíte, tento rok som mala šťastie len pri jednej knihe a to som sa ešte nedostala ani k jednotke, ktorú mám doma už dobré dva mesiace. Ale ja sa polepším.
Recenzné výtlačky
Ano, už aj ja sem múžem hrdo pridávať knihy. Vo výhrach som síce možno šťastie nemala, ale uzavrela som spoluprácu s Literamou, ktorá mi už aj poslala knihu. Už ju čítam a na blogu sa na ňu čoskoro objaví recenzia. Taktiež som bola kontaktovaná stránkou Antiquariat.sk, na čo som obzvlášť hrdá, keďže som ich nemusela kontaktovať ja. Ešte som k nim nenašla ikonku, takže zatiaľ spoluprácu na blogu nenájdete, ale snáď sa to čoskoro zmení. Jediná nevýhoda je, že budem musieť receznovať (a čítať) aj staré knihy. Ale čo, to zvládnem. Držte mi palce.
Moje meme. V skratke ide o to, že budem porovnávať dve-tri verzie obálok určitej knihy z rôznych krajín.
Dnes som sa rozhodla spraviť Obálkovú vojnu na jednu moju obľúbenú knihu (hoci k dvojke som sa ešte, žial, nedostala). Španielska a Originál verzia sú také suché a určite by neupútali moju pozormosť. Tá naša je úplne super, a okrem toho Alex Pettyfer je celkom sexy ;) Aj farby sú tam skvelé :) Vzhľadom k tomu, že s obálkami si nikto veľkú robotu nedal, tak aspoň obsah je fajn. A viac k tomu napísať čo veľmi nemám a tak tu je aspoň poradie:
On my WIshlist je týždenné meme, ktoré poriada Book Chick City. Jeho cieľom je každú sobotu zverejniť knihu alebo knihy, ktoré si prajete mať doma.
Druhú a tretiu knihu som pôvodne v pláne čítať vôbec nemala, lebo anotácie ma veľmi nezaujali, ale keďže na ne čítam samé pozitívne recenzie, tak som samozrejme zvedavá, čo na nich všetci vidíte. Okrem toho majú úžasné obálky (hlavne teda Naprieč vesmírom). Už len preto sa oplatí mať ich doma.
Meme zo stránky Knižný koutek. Bude sa objavovať každý piatok. Podstatou článku je zverejniť naše "posadlosti", ktoré môžu byť ľubovoľná vec, osoba, jedlo, kniha atď... spolu s krátkym informatívnym článkom... Vraví sa, že dvanástka je magické číslo. Tak som dnes chcela dať niečo špeciálne. A čo by mohlo byť mojou väčšou posadnutosťou ako knihy?
Čítam proste odmalička. Naučila som sa to prázdniny pred tým, než som šla do prvej triedy a ako sedemročná alebo osemročná som prečítala všetkých Harry Potterov, ktorých sme mali doma (tuším to boli prvé štyri, nie som si stopercentne istá). Odvtedy som prečítala okolo päťsto kníh, viaceré aj viac krát a stále mi nie je málo. Knihy proste milujem, knihy sú môj život a bez nich by som žiť nedokázala. Ako ostatní by nevedeli prežiť... čo ja viem, bez cigariet. Nazvime to mojou drogou. A viete čo? Ja chcem mať knihkupectvóóóóó!
Po mesiaci konečne posledný príspevok tejto challenge. Či mi to bude chýbať? Ani veľmi nie. Niekedy som si s tým veľmi nevedela poradiť.
Tento rok som čítala len tri knihy, ktorým som dala plný počet bodov. Nádherné tvory, ktoré som tu posledný týždeň skloňovala viac než dosť, krátku novelku ku Škole noci Drakova prísaha a...
Autorka - Lauren Kate Názov - Vášeň Séria - Padlí anjeli Anotácia - Čo ak nájdete spriaznenú dušu... v nesprávnom čase? Luce by pre Daniela aj zomrela. A presne to sa deje! Znova a znova. Odnepamäti sa Luce s Danielom stretávajú, no čoskoro ich bolestne rozdelí dávna kliatba. Luce zomiera a zničený Daniel ostáva sám. No možno to tak viac nemusí byť... Luce je presvedčená, že niečo – alebo niekto – z minulosti jej môže pomôcť. A tak sa vydáva na najdôležitejšiu cestu svojho terajšieho života... Opäť sa vracia do nekonečne vzdialenej minulosti, aby na vlastné oči uzrela svoje ľúbostné vzťahy s Danielom a konečne našla kľúč k tomu, čo musí urobiť, aby ich láska prežila. Cam, padlí anjeli aj Vyhnanci chcú Luce chytiť, ale najväčšie zúfalstvo prežíva Daniel. Prenasleduje Luce v ich spoločnej minulosti, lebo sa desí myšlienky, čo by sa mohlo stať, keby prepísala históriu. Hrozí nebezpečenstvo, že ich odveký príbeh lásky by mohli navždy pohltiť plamene... Tretia časť nezabudnuteľnej série PADLÍ ANJELI vás vezme na dramatickú cestu naprieč stáročiami. Prečo? Pretože Luce v knihe cestuje po svojich minulých životoch. A cestovanie časom je už aj tak dosť fascinujúce. Tiež by som to chcela vedieť. A navyše je to ten najlepší diel série. Recenzia tu.
Vzhľadom k tomu, že som momentálne chorá a včera mi bolo dosť zle, tak som tu nebola a včerajší príspevok sa presunul na dnes...
Autorky - Kami Garciová & Margaret Stohlová
Názov - Nádherná temnota
Séria - Prekliaty zaklínači
Anotácia - Záhadné sny Ethana Wata sa stále viac menia na vízie, ktoré sa mu priamo pred očami zjavujú už aj pri plnom vedomí. Lena sa mu stále viac vzďaľuje a on netuší, čo sa s ňou vlastne deje. Bezmocne sleduje, ako mu láska preteká pomedzi prsty a uniká nevedno kam. Nechápe, že sa ho Lena snaží len chrániť. Pred temnými zaklínačmi, no i sama pred sebou. Zelená v jej očiach sa postupne mení na zlatú farbu zaklínačov a nikto netuší, či v nej nakoniec nevyhrá jej mocná matka.
Ethan preniká hlbšie a hlbšie do sveta zaklínačov, odhaľuje skryté pravdy a stáročia dobre skrývaný systém podzemných chodieb, ktorý sa nikde nezačína ani nekončí. Alebo azda áno? Nájde Ethan Veľkú bariéru na pokraji všetkých vecí? Podarí sa mu zachrániť Lenu pred ňou samou i pred jej vlastnou matkou? Zvíťazí v jej očiach zelená, alebo zlatá?